
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1286 

23 Αυγούστου 2004 


ΑΠΟΦΑΣΕΙ Σ 

Αριθ. Οικ. 270060 

Διάθεση στη μεταποίηση βιομηχανικών ροδάκινων και 
αχλαδιών περιόδου 2004/2005 και εφεξής. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ- 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α)Του άρθρου 1 παρ. 1,2και3του Ν. 1338/1983 όπως τρο¬ 
ποποιήθηκε με το άρθρο 6 του Ν. 1440/1984 (ΦΕΚΑ' 70) και 
του άρθρου 3του Ν. 1338/1983 όπως αντικαταστάθηκε με το 
άρθρο 65 του Ν. 1892/1990 (ΦΕΚ ΑΊ 01). 

β) Του άρθρου 22, παρ. 3 του Ν. 992/1979 «Περί οργανώ- 
σεως των Διοικητικών Υπηρεσιών για την Εφαρμογή της Συν¬ 
θήκης Προσχώρησης της Ελλάδος στις Ευρωπαϊκές Κοινό¬ 
τητες και ρύθμισης συναφών και οργανωτικών θεμάτων», 
(ΦΕΚΑ' 280). 

γ) του Ν. 2516/1997, «περί ιδρύσεως και λειτουργίας βιο¬ 
μηχανικών και βιοτεχνικών εγκαταστάσεων και άλλων διατά¬ 
ξεων» (ΦΕΚΑ’ 159). 

δ) Του άρθρου 29Ατου Ν. 1558/1985 (ΦΕΚΑ' 137) «Κυβέρνη¬ 
ση και Κυβερνητικά όργανα», όπως προστέθηκε με το άρθρο 27 
του Ν. 2081/1992 (ΦΕΚΑ’ 154) και αντικαταστάθηκε με το άρ¬ 
θρο 1, παρ. 2α του Ν. 2469/1997 (ΦΕΚ Α’ 38). 

2. Την υπ’ αριθμ. 230642/15.3.2004 απόφαση Πρωθυπουρ¬ 
γού και Υπουργού Αγροτικής Ανάπτυξης και Τροφίμων «Ανά¬ 
θεση αρμοδιοτήτων στους Υφυπουργούς Αγροτικής Ανά¬ 
πτυξης και Τροφίμων Ευάγγελο Μπασιάκο και Αλέξανδρο 
Κοντό» (ΦΕΚ 525/Β’/23.3.2004),όπως διορθώθηκε στο ΦΕΚ 
553/Β. 

3. Τις διατάξεις των Κανονισμών (ΕΚ) του Συμβουλίου 
2201/1996 (1297/21.11.1996), 2200/1996 (1297/21.11.1996), 
2699/2000 (1311/12.12.2000) και των Κανονισμών (ΕΚ) της Επι¬ 
τροπής 2319/1989 (1220/29.7.1989), 2320/1989 (1220/ 
29.7.1989), 217/2002 (135/06.02.2002), καιτωντροποποιητικών 
αυτών, και τις διατάξεις του Κανονισμού (ΕΚ) της Επιτροπής 
1535/2003 (1218/30.8.2003), όπωςτροποποιήθηκεμετον Κανο¬ 
νισμό 444/2004 (1.72/11.3.2004). 

4. Το γεγονός ότι από τις διατάξεις της παρούσας απόφα¬ 
σης δεν προκαλείται δαπάνη σε βάρος του Κρατικού Προϋ¬ 
πολογισμού, αποφασίζουμε: 

Α. ΣΚΟΠΟΣ 

Με την παρούσα απόφαση λαμβάνονται συμπληρωματικά 
μέτρα στοντομέα μεταποίησης των βιομηχανικών ροδάκινων 
και αχλαδιών κατ’ εφαρμογή του Καν. 1535/2003 της Επιτρο¬ 


πής «με αντικείμενο λεπτομέρειες εφαρμογής του κανονι¬ 
σμού (ΕΚ) αριθ. 2201/1996 του Συμβουλίου όσον αφορά το 
καθεστώς ενίσχυσης στον τομέα των μεταποιημένων προϊό¬ 
ντων με βάση τα οπωροκηπευτικά», όπως αυτός τροποποιή¬ 
θηκε με τον Καν. 444/2004 της Επιτροπής και ισχύει. 

Β. ΣΥΜΒΑΣΕΙΣ ΜΕΤΑΠΟΙΗΣΗΣ 

1. Η διάθεση των βιομηχανικών ροδάκινων και αχλαδιών στις 
μεταποιητικές επιχειρήσεις συντελείται μέσω των συμβάσεων 
του Παραρτήματος 1 της παρούσας τόσο για τις ποσότητες 
που παραδίδονται εντός συστήματος ενίσχυσης στην παραγω¬ 
γή όσο και για τις εκτός συστήματος. 

2. Στην περίπτωση κατά την οποία η ΟΠ λειτουργεί και ως 
μεταποιητής οι συμβάσεις θεωρούνται ότι συνήφθησαν εφό¬ 
σον η Ο.Π. καταθέσει στη Δ/νση Αγροτικής Ανάπτυξης της 
Νομαρχιακής Αυτοδιοίκησης της έδρας της Ο.Π. «Δέσμευση 
Εφοδιασμού» μετά στοιχεία που προβλέπονται στο άρθρο 10 
του Καν. (ΕΚ) 1535/2003 και στις ημερομηνίες που καθορίζο¬ 
νται σ’ αυτό. 

3. Οι συμβάσεις υπογράφονται στις ημερομηνίες που ανα- 
φέρονται στο άρθρο 6, παρ. 1 του Καν. 1535/2003. 

4. Οι συμβαλλόμενοι μπορούν να συμφωνήσουν αύξηση 
μέχρι 30% των ποσοτήτων της αρχικής σύμβασης με γραπτή 
Συμπληρωματική Σύμβαση του Παραρτήματος 2 της παρού¬ 
σας απόφασης. 

Οι συμπληρωματικές συμβάσεις υπογράφονται το αργότε¬ 
ρο την ημερομηνία που καθορίζεται στο άρθρο 9 παραγρ. 1 
του Καν. (ΕΚ) 1535/2003. 

5. Όλες οι συμβάσεις (αρχικές, συμπληρωματικές, εκτός 
συστήματος) υπογράφονται εις 4πλουν και κατατίθενται από 
την Ο.Π. για θεώρηση στη Δ/νση Αγροτικής Ανάπτυξης της 
έδρας της Ο.Π. Οι αρχικές και οι συμπληρωματικές συμβά¬ 
σεις κατατίθενται μέσα σε 10 εργάσιμες ημέρες από την ημε¬ 
ρομηνία σύναψης και το αργότερο 5 εργάσιμες ημέρες πριν 
την έναρξη των παραδόσεων. 

Μετά τη θεώρηση από τη Δ/νση Αγροτικής Ανάπτυξης, με 
ευθύνη της Ο.Π., αποστέλλεται ένα θεωρημένο αντίτυπο στη 
Δ/νση Αγροτικής Ανάπτυξης της έδρας του μεταποιητή και 
ένα στο μεταποιητή. Ένα αντίτυπο παραμένει στην ίδια την 
Ο.Π. και ένα στη Δ/νση Αγροτικής Ανάπτυξης που θεώρησε 
τις συμβάσεις. 

Για λόγους ενημέρωσης και μέχρι την αποστολή του θεω¬ 
ρημένου αντιτύπου της σύμβασης και προκειμένου να καλυ¬ 
φθεί ο προγραμματισμός των ελέγχων, η Ο.Π. υποχρεούται 
να αποστείλει φωτοαντίγραφο της σύμβασης στη Δ/νση 
Αγροτικής Ανάπτυξης της έδρας του μεταποιητή στις ημερο¬ 
μηνίες που αναφέρονται παραπάνω. 

6. Για τις ποσότητες που θα διατεθούν στην μεταποίηση 
εκτός του συστήματος της ενίσχυσης στην παραγωγή, πρέ¬ 
πει να υπογραφούν οι συμβάσειςτου Παραρτήματος 1 με την 

προσθήκη της ένδειξης «εκτός συστήματος». Η υπογραφή 
των συμβάσεων της κατηγορίας αυτής γίνεται οποτεδήποτε. 
Η θεώρηση και η διαβίβαση των συμβάσεων γίνεται με τη δια¬ 
δικασία της παραγράφου 5 του παρόντος Κεφαλαίου. 

7. Στην περίπτωση που η Ο.Π. εμπορεύεται την πρώτη ύλη 
μελών άλλων Ο.Π. ή μεμονωμένων παραγωγών, στο εξής κα¬ 
λούμενοι «Συνεργαζόμενοι», υπογράφονται μεταξύ τους 
σχετικά Συμφωνητικά. 

Τα εν λόγω Συμφωνητικά αφορούν το σύνολο της παραγω¬ 
γής των συνεργαζόμενων παραγωγών και περιλαμβάνουν 
οπωσδήποτε: 

α) τον αριθμό των εμπορικών περιόδων που καλύπτει το συμ¬ 
φωνητικό, 

β) τις ποσότητες που θα οδηγηθούν στη μεταποίηση συνολι¬ 
κά, κατά παραγωγό και κατά προϊόν, 

γ) τις συνέπειες σε περίπτωση αθέτησης των συμφωνηθέ- 
ντων από τους συμβαλλομένους και 

δ) τη δέσμευση των μελών άλλων Ο. Π. ή των μεμονωμένων 
παραγωγών να διαθέσουν όλη την παραγωγή τους μέσω των 
Ο. Π. και να συμμετέχουν στις συνολικές δαπάνες του συστή¬ 
ματος. 

8. Στην περίπτωση που η μεταποίηση πραγματοποιηθεί σε 
βιομηχανία εγκατεστημένη σ’ άλλο Κράτος Μέλος (Κ-Μ), με 
ευθύνη της η Ο.Π., μέσω όμως της Δ/νσης Αγροτικής Ανά¬ 
πτυξης, αποστέλλει θεωρημένο αντίτυπο της σύμβασης τό¬ 
σο στην τοπική Γεωργική Υπηρεσία του άλλου Κ-Μ όσο και 
στην μεταποιητική επιχείρηση. 

9. Επιτρέπεται η λύση μιας σύμβασης ή/και η μεταφορά 
των ποσοτήτων μιας σύμβασης στην περίπτωση που ένας 
από τους δύο συμβαλλόμενους δεν μπορεί να εκπληρώσει 
τις συμβατικές του υποχρεώσεις λόγω υπαιτιότητας του ετέ¬ 
ρου των συμβαλλομένων (άρθρο 33α του Καν. 1535/2003 
όπως τροποποιήθηκε με τον Καν. 444/2004). 

Προς τούτο ο ενδιαφερόμενος (Ο.Π. ή μεταποιητής) υπο¬ 
βάλλει εγγράφως το αίτημα του στη Δ/νση Αγροτικής Ανά¬ 
πτυξης της περιοχής του με κοινοποίηση στη Δ/νση Αγροτι¬ 
κής Ανάπτυξης της περιοχής του άλλου συμβαλλομένου, 
στην περίπτωση που ο τελευταίος βρίσκεται σε άλλο νομό. 
Το αίτημα πρέπει να συνοδεύεται από αναλυτική και επαρκή 
αιτιολόγηση και τεκμηρίωση. Η Δ/νση Αγροτικής Ανάπτυξης 
του αιτούντος εγγράφως απορρίπτει ή αποδέχεται το αίτη¬ 
μα, λαμβάνοντας υπόψη την τεκμηριωμένη άποψη της 
Δ/νσης Αγροτικής Ανάπτυξης του άλλου μέρους. Στην περί¬ 
πτωση αποδοχής του αιτήματος γίνεται κοινοποίηση στον 
έτερο συμβαλλόμενο, στη Δ/νση Αγροτικής Ανάπτυξης που 
βρίσκεται ο τελευταίος, στη Δ/νση Μεταποίησης, Τυποποίη¬ 
σης και Ποιοτικού Ελέγχου Προϊόντων Φυτικής Παραγωγής 
του Υπουργείου Αγροτικής Ανάπτυξης και Τροφίμων και 
στον Οργανισμό Πληρωμών και Ελέγχου Κοινοτικών Ενισχύ¬ 
σεων, Προσανατολισμού και Εγγυήσεων (ΟΠΕΚΕΠΕ) -Δ/νση 
ΟΑΒΙΠ. Η μεταφορά ποσοτήτων συμβάσεων γίνεται πάντα 
σε εγκεκριμένους μεταποιητές. 

Γ. ΕΓΚΡΙΣΗ ΕΠΙΧΕΙΡΗΣΕΩΝ 

1. Οι μεταποιητικές επιχειρήσεις που επιθυμούν να συμμε¬ 
τέχουν στο καθεστώς της ενίσχυσης πρέπει να τύχουν της 
σχετικής έγκρισης από το Υπουργείο Αγροτικής Ανάπτυξης 
και Τροφίμων. Προς τούτο υποβάλλουν μέχρι 30 Απριλίου 
κάθε έτους σχετική αίτηση στη Διεύθυνση Μεταποίησης, Τυ¬ 
ποποίησης και Ποιοτικού Ελέγχου Προϊόντων Φυτικής Πα¬ 
ραγωγής του Υπουργείου Αγροτικής Ανάπτυξης και Τροφί¬ 
μων, Αχαρνών 2, μετά ακόλουθα δικαιολογητικά: 

α) Την εκδιδόμενη από την αρμόδια Υπηρεσία της Νομαρ¬ 
χιακής Αυτοδιοίκησης άδεια λειτουργίας αορίστου χρόνου 
του Ν. 2516/1997 για κάθε εργοστασιακή μονάδα η οποία 
υποβάλλεται σε επικυρωμένο αντίγραφο με βεβαίωση της 
αρμόδιας Αρχής από την οποία προκύπτει ότι αυτή δεν έχει 
ανακληθεί. Ειδικά στην περίπτωση προσκόμισης προσωρι¬ 
νής άδειας λειτουργίας αυτή θα πρέπει να καλύπτει τουλάχι¬ 
στον την πραγματική περίοδο που γίνονται οι παραδόσεις 


της πρώτης ύλης. Στην περίπτωση που την προσωρινή άδεια 
λειτουργίας ακολουθήσει η έκδοση άδειας λειτουργίας αο¬ 
ρίστου χρόνου αυτή θα πρέπει να προσκομισθεί στη συνέ¬ 
χεια στην ως άνω Υπηρεσία. 

β) Βεβαίωση της Δ/νσης Αγροτικής Ανάπτυξης της έδρας 
του εργοστασίου, ότι η επιχείρηση έχει εκπληρώσει τις συμ¬ 
βατικές οικονομικές της υποχρεώσεις και δεν συντρέχουν οι 
λόγοι για την επιβολή των κυρώσεων που προβλέπονται στο 
άρθρο 35 παρ. 1 δεύτερο εδάφιο του Καν. 1535/2003 και του 
άρθρου 35 παρ. 2 του Καν. 1535/2003, όπως τροποποιήθηκε 
με τον Καν. 444/2004, σε συνδυασμό με το Κεφ. 12 της πα¬ 
ρούσας απόφασης. 

2. Οι μεταποιητικές επιχειρήσεις που αρχίζουν δραστηριό¬ 
τητα για πρώτη φορά τη μεταποιητική περίοδο 2005/2006 και 
εφεξής θα πρέπει εντός της ίδιας προθεσμίας (30 Απριλίου): 

α) να αναφέρουν στην αίτηση τους προς τη Διεύθυνση Με¬ 
ταποίησης, Τυποποίησης και Ποιοτικού Ελέγχου Προϊόντων 
Φυτικής Παραγωγής του Υπουργείου Αγροτικής Ανάπτυξης 
και Τροφίμων ότι συμμετέχουν στο καθεστώς ενίσχυσης για 
πρώτη φορά, 

β) να προσκομίζουν την άδεια λειτουργίας λαμβάνοντας 
υπόψη τα αναφερόμενα στην παράγραφο 1 (α) του παρόντος 
Κεφαλαίου, 

γ) να προσκομίζουν Βεβαίωση της Δ/νσης Αγροτικής Ανά¬ 
πτυξης της έδρας του εργοστασίου για τη δυναμικότητα του 
εργοστασίου αλλά και την ικανότητα των εγκαταστάσεων να 
μεταποιήσουν βιομηχανικά ροδάκινα και αχλάδια για την πα¬ 
ραγωγή προϊόντων του άρθρου 2 του Καν. 1535/2003. Η βε¬ 
βαίωση θα εκδίδεται κατόπιν συνεργασίας της Δ/νσης Αγρο¬ 
τικής Ανάπτυξης με τα Περιφερειακά Κέντρα Προστασίας 
Φυτών και Ποιοτικού Ελέγχου μετά από επιτόπια επιθεώρη¬ 
ση των εγκαταστάσεων. Προς τούτο η νέα επιχείρηση δηλώ¬ 
νει προς τη Δ/νση Αγροτικής Ανάπτυξης αναλυτικά το μηχα¬ 
νολογικό εξοπλισμό του εργοστασίου. 

3. Ο κατάλογος των επιχειρήσεων εγκρίνεται με απόφαση 
του Υπουργού Αγροτικής Ανάπτυξης και Τροφίμων και δημο¬ 
σιεύεται κατ’ έτος στην Εφημερίδα της Κυβερνήσεως, του¬ 
λάχιστον ένα μήνα πριν την καταληκτική ημερομηνία υπο¬ 
γραφής των συμβάσεων. 

4. Δεν μπορούν να τύχουν της σχετικής οικονομικής ενί¬ 
σχυσης οι ποσότητες βιομηχανικών ροδάκινων και αχλαδιών 
που παραδίδονται με συμβάσεις για μεταποίηση σε μη εγκε¬ 
κριμένες επιχειρήσεις. 

Δ. ΠΛΗΡΟΦΟΡΙΕΣ ΠΡΟΣ ΓΝΩΣΤΟΠΟΙΗΣΗ 

1. Οι Ο.Π. και οι μεταποιητές που επιθυμούν να συμμετέχουν 
στο σύστημα ενίσχυσης στην παραγωγή ενημερώνουν εγγρά- 
φως μέχρι τις 30 Απριλίου κάθε έτους τις Δ/νσεις Αγροτικής 
Ανάπτυξης της έδρας της Ο. Π. και του τόπου όπου είναι εγκα¬ 
τεστημένη η βιομηχανία αντίστοιχο. 

2. Οι Ο.Π. διαβιβάζουν στην οικεία Δ/νση Αγροτικής Ανά¬ 
πτυξης τα στοιχεία και τις πληροφορίες του άρθρου 12 παρ. 
1 και του άρθρου 15παρ. 1 του Καν. (ΕΚ) 1535/2003 στις ημε¬ 
ρομηνίες που αναφέρονται σ' αυτόν. 

3. Οι μεταποιητές γνωστοποιούν στην οικεία Δ/νση Αγροτι¬ 
κής Ανάπτυξης τα στοιχεία καιτις πληροφορίεςτου άρθρου 15 
παρ. 1, του άρθρου 16 και του άρθρου 17 του Καν. (ΕΚ) 1535/ 
2003 στις ημερομηνίες που αναφέρονται σ’ αυτόν. Ειδικά στην 
περίπτωση τροποποίησης της σύνθεσης των μειγμάτων φρού¬ 
των μετά την έναρξη της τρέχουσας περιόδου, ο μεταποιητής 
ενημερώνει την οικεία Δ/νση Αγροτικής Ανάπτυξης τουλάχι¬ 
στον πέντε ημέρες πριν προβεί στην εν λόγω τροποποίηση. 

4. Οι Δ/νσεις Αγροτικής Ανάπτυξης αποστέλλουν στη 
Δ/νση Μεταποίησης, Τυποποίησης και Ποιοτικού Ελέγχου 
Προϊόντων Φυτικής Παραγωγής του Υπουργείου Αγροτικής 
Ανάπτυξης καιΤροφίμωνμέχριτην 1η Μαρτίου τα στοιχείατα 
αναφερόμενα στο άρθρο 39 παρ. 2 του Καν. (ΕΚ) 1535/2003 
κατά βιομηχανία και συνολικά καθώς και τη συνολική ποσό¬ 
τητα των βιομηχανικών ροδάκινων και αχλαδιών που αφο¬ 
ρούν οι αιτήσεις ενίσχυσης. 

Ε. ΠΑΡΑΔΟΣΗ ΠΡΩΤΗΣ ΥΛΗΣ ΣΤΙΣ ΒΙΟΜΗΧΑΝΙΕΣ 

1. Η παράδοση της πρώτης ύλης (εντός και εκτός συστήμα¬ 
τος) στις βιομηχανίες μεταποίησης γίνεται από τις Ο. Π. Για κά¬ 
θε φορτίο που παραδίδεται στη βιομηχανία, η Ο.Π. εκδίδει πι¬ 
στοποιητικό παράδοσης για τις ποσότητες των συμβάσεων 
της, όπως το υπόδειγμα του Παραρτήματος 3 της παρούσας 
απόφασης. Τα πιστοποιητικά αυτά φέρουν αύξοντα αριθμό χω¬ 
ριστά κατά περίπτωση. Το πιστοποιητικό παράδοσης εκδίδεται 
εις 4πλούν, συνοδεύει το φορτίο και υπογράφεται από τον ποι¬ 
οτικό ελεγκτή της Ο.Π. Κατά την παράδοση του φορτίου στη 
βιομηχανία και αφού αυτό ελεγχθεί καταγράφονται και οριστι- 
κοποιούνται τα στοιχεία που βρέθηκαν στο πιστοποιητικό πα¬ 
ράδοσης, το οποίο υπογράφεται από τον νόμιμο εκπρόσωπο 
της Ο.Π. ή άλλο νόμιμα εξουσιοδοτημένο πρόσωπο ειδικά για 
το σκοπό αυτό, και από το νόμιμο εκπρόσωπο της βιομηχανίας 
εφόσον συμφωνήσουν. Με ευθύνη της Ο.Π. που εξέδωσε το πι¬ 
στοποιητικό παράδοσης διαβιβάζονται το αργότερο την πέ¬ 
μπτη εργάσιμη ημέρα μετά την εβδομάδα παράδοσης ανά ένα 
αντίγραφο του πιστοποιητικού παράδοσης στις Δ/νσεις Αγρο¬ 
τικής Ανάπτυξης της έδρας της Ο.Π. και του τόπου μεταποίη¬ 
σης του προϊόντος, ένα λαμβάνει ο μεταποιητής ενώ το τέταρ¬ 
το παραμένει στην ίδια. Σε περίπτωση κατά την οποία ένα φορ¬ 
τίο ανήκει εν όλο ή εν μέρει σε συνεργαζόμενους παραγωγούς, 
η Ο.Π. διαβιβάζει αντίγραφο του πιστοποιητικού παράδοσης 
του φορτίου αυτού στους ενδιαφερομένους. 

Η έκδοση του πιστοποιητικού παράδοσης είναι υποχρεωτι¬ 
κή. Οι μεταποιητικές επιχειρήσεις δενπαραλαμβάνουν κανέ¬ 
να φορτίο χωρίς πιστοποιητικό παράδοσης καθ’ ότι αποτελεί 
δικαιολογητικό της καταβολής της οικονομικής ενίσχυσης. 

Κανένα φορτίο πρώτης ύλης βιομηχανικών ροδάκινων και 
αχλαδιών δεν διακινείται και δεν παραλαμβάνεται εάν δεν συ¬ 
νοδεύεται από το προβλεπόμενο από τον Κώδικα Βιβλίων και 
Στοιχείων Δελτίο Αποστολής. 

2. Οιποσότητεςτων βιομηχανικών ροδάκινων και αχλαδιών 
που παραδίδονται στις βιομηχανίες προκειμένου να δικαιού¬ 
νται οικονομικής ενίσχυσης στην παραγωγή υπόκεινται σε 
ποιοτικό και ποσοτικό έλεγχο. Ο έλεγχος αυτός αφορά το σύ¬ 
νολο της πρώτης ύλης και διενεργείται από τις Ο.Π. Οι 
Δ/νσεις Αγροτικής Ανάπτυξης διενεργούν δειγματοληπτι¬ 
κούς ελέγχους σύμφωνα με τα οριζόμενα στο Κεφάλαιο Θ. 

Για το σκοπό αυτό οι Ο.Π. δημιουργούν στους τόπους πα¬ 
ραγωγής και οπωσδήποτε έξω από το χώρο των εργοστα¬ 
σίων Κέντρα Συγκέντρωσης πρώτης ύλης όπου ελέγχεται κά¬ 
θε φορτίο ποσοτικά και ποιοτικά πριν οδεύσει προς τη βιομη¬ 
χανία ως εξής: 

α) Το φορτίο ζυγίζεται καιλαμβάνεταιτο μεικτό του βάρος 
και με αφαίρεση του απόβαρου του μεταφορικού μέσου υπο¬ 
λογίζεται το καθαρό βάρος. 

β) Από το φορτίο λαμβάνεται δείγμα με βάση το οποίο υπο¬ 
λογίζεται το ποσοστό των καρπών που δεν πληρούν τα κρι¬ 
τήρια επιλεξιμότητας του Καν. (ΕΚ) 217/2002. 

γ) Όλα τα στοιχεία του ελέγχου καταγράφονται στο πιστο¬ 
ποιητικό παράδοσης. Εφ' όσον το ποσοστό καρπών που δεν 
πληρούν τα κριτήρια επιλεξιμότητας είναι μεγαλύτερο του 
10% κατά βάρος, το φορτίο απορρίπτεται, αλλά μπορεί να 
επανέλθει για έλεγχο μετά από διαλογή. Το ποσοστό των 
καρπών που δεν πληρεί τα κριτήρια επιλεξιμότητας απομει- 
ούται από το καθαρό βάρος του φορτίου που προέκυψε από 
τη ζύγιση με εγγραφή στο πιστοποιητικό παράδοσης. 

3. Η λήψη δείγματος γίνεται κατά τρόπο που να διασφαλίζε¬ 
ται η αντιπροσωπευτικότητα του προϊόντος προς μεταποίηση. 

Όσον αφορά τις γεφυρο.π.λάστιγγες ζύγισης η μεταποιη¬ 
τική επιχείρηση οφείλει να τηρεί τις βεβαιώσεις ελέγχου των 
αρμόδιων υπηρεσιών σχετικά με την ακρίβεια των μετρήσε¬ 
ων τους. 

4. Η οργάνωση της παράδοσης της πρώτης ύλης στις βιομη¬ 
χανίες μεταποίησης γίνεται σε συνεργασία μεταποιητή, Ο.Π. 
και παραγωγού και σύμφωνα με το χρονοδιάγραμμα παράδο¬ 
σης των συμβάσεων. Ιδιαίτερα οι Ο.Π. θα πρέπει να προστα¬ 


τεύουν τόσο τον παραγωγό, όσο και την ποιότητα του προϊό¬ 
ντος οργανώνοντας ομαλή τροφοδότηση των βιομηχανιών με 
πρώτη ύλη. Σε κάθε περίπτωση η πρώτη ύλη που παραδίδεται 
στο μεταποιητή θαπρέπεινατηρείτα κριτήρια επιλεξιμότητας. 
Σε περίπτωση που ο μεταποιητής παραλαμβάνει φορτίο με πο¬ 
σοστό καρπών που δεν πληρούν τα κριτήρια επιλεξιμότητας 
μέχρι 10% υποχρεούται στη διαλογή του. Εφ’ όσον ο μεταποι- 
ητής δεν συμφωνεί μετά στοιχεία του ποσοτικού και ποιοτικού 
ελέγχου που αναγράφονται στο πιστοποιητικό παράδοσης, 
του θέματος επιλαμβάνεται ο αρμόδιος ποιοτικός ελεγκτής του 
τόπου μεταποίησηςτου προϊόντος. Στην περίπτωση αυτή ισχύ¬ 
ουν τα στοιχεία της γνωμάτευσης του εν λόγω ελεγκτή. Όλες 
οι γνωματεύσεις του ποιοτικού ελεγκτή υπόκεινται σε δευτε¬ 
ροβάθμια κρίση από τον Επόπτη Ποιοτικού Ελέγχου ύστερα 
από αίτηση του ενδιαφερομένου. Το ποσοστό απομείωσηςτης 
πρώτης ύλης σε καμία περίπτωση δεν συνιστά υποχρέωση κα¬ 
ταβολής τόσο της οικονομικής ενίσχυσης όσο και της εμπορι¬ 
κής αξίας. 

5. Σε περίπτωση αποστολής με σκοπό τη μεταποίηση σε άλ¬ 
λο Κ-Μ λαμβάνονται υπόψη τα διαλαμβανόμενα στο άρθρο 
21 του Καν. 1535/2003 όπως τροποποιήθηκε με τον Καν. 
444/2004. 

ΣΤ. ΚΡΙΤΗΡΙΑ ΕΠΙΛΕΞΙΜΟΤΗΤΑΣ ΠΡΩΤΗΣ ΥΛΗΣ ΚΑΙ ΕΛΑ¬ 
ΧΙΣΤΕΣ ΑΠΑΙΤΗΣΕΙΣ ΠΟΙΟΤΗΤΑΣ ΤΕΛΙΚΩΝ ΠΡΟΪΟΝΤΩΝ 

1. Οι ποσότητες της πρώτης ύλης ροδάκινων και αχλαδιών 
που παραδίνονται στις βιομηχανίες βάσει συμβάσεων μεταποί¬ 
ησης πρέπει να πληρούν τουλάχιστον τα κριτήρια επιλεξιμότη- 
τας που αναφέρονται στον Καν. (ΕΚ) 217/2002. 

2. Οι ποσότητες των τελικών προϊόντων ροδάκινων και 
αχλαδιών που προέρχονται από πρώτη ύλη συμβάσεων με¬ 
ταποίησης τόσο εντός συστήματος όσο και εκτός συστήμα¬ 
τος ενίσχυσης στην παραγωγή πρέπει να πληρούν τουλάχι¬ 
στον τις ελάχιστες απαιτήσεις ποιότητας κατά προϊόν που 
αναφέρονται στους Καν. 2319/1989 και 2320/1989 και στις 
τροποποιήσεις αυτών. 

Ζ. ΕΞΟΦΛΗΣΗ ΠΡΩΤΗΣ ΥΛΗΣ 

1. Η εξόφληση της πρώτης ύλης (ποσότητες μελών Ο.Π., συ- 
νεργαζόμενων, εντός και εκτός συστήματος), πραγματοποιεί¬ 
ται από το μεταποιητή αποκλειστικά μέσω των Ο.Π. μέσα στις 
προθεσμίες που καθορίζονται στις συμβάσεις (άρθρο 7 παρά¬ 
γραφος 1, Καν. (ΕΚ) 1535/2003). 

2. Η πληρωμή της πρώτης ύλης από τις Ο.Π. προς τα μέλη 
τους και τους συνεργαζόμενους πραγματο.π.οιείται μέσα σε 
15 εργάσιμες ημέρες. Οι Συνεταιρισμοί είτε είναι μέλη της 
Ο.Π. είτε είναι συνεργαζόμενοι πληρώνουν τους παραγω¬ 
γούς - μέλη τους μέσα σε 15 εργάσιμες ημέρες από τη λήψη 
των σχετικών ποσών. 

3. Η πληρωμή της πρώτης ύλης τόσο από τον μεταποιητή 
προς τις Ο.Π. όσο και από τις Ο.Π. προς τους παραγωγούς 
πραγματο.π.οιείται μόνο με τραπεζικό ή ταχυδρομικό έμβασμα. 

Η. ΤΗΡΗΣΗ ΜΗΤΡΩΩΝ 

1. Οι Ο.Π. και οι μεταποιητές τηρούν τα Μητρώα (φακέ¬ 
λους) με τις πληροφορίες και τα στοιχεία των άρθρων 29 και 
30 του Καν. (ΕΚ) 1535/2003 αντίστοιχα. 

Πέραν αυτών: 

α. Η Ο.Π.τηρεί τα παρακάτω στοιχεία για κάθε παραγωγό: 

ί) την καλλιεργούμενη με βιομηχανικά ροδάκινα και αχλά¬ 
δια έκταση 

Ν) τις ποσότητες που παραδόθηκαν 

III) το ύφος της τιμής της πρώτης ύλης και της ενίσχυσης 
για την εν λόγω περίοδο 

ιν) αποδεικτικό καταβολής της τιμής και της ενίσχυσης. 

β. Οι μεταποιητές τηρούν Μητρώο Ελέγχου Ποιότητας Τε¬ 
λικών Προϊόντων. Στο Μητρώο αυτό καταγράφουν τα αποτε¬ 
λέσματα των ελέγχων που διενεργούν καθημερινά και σε τα¬ 
κτικά διαστήματα κατά τη διάρκεια της περιόδου μεταποίη¬ 
σης προκειμένου να διαπιστώσουν ότι τα τελικά προϊόντα 
που παράγουν πληρούν τις ελάχιστες κοινοτικές απαιτήσεις 
ποιότητας. Οι έλεγχοι αυτοί αφορούν σε προϊόντα που προ- 

έρχονται από πρώτη ύλη τόσο εντός συστήματος όσο και 
εκτός συστήματος. 

2. Οι Δ/νσεις Αγροτικής Ανάπτυξης του τόπου μεταποίη¬ 
σης τηρούν Μητρώο Ελέγχου Πρώτης Ύλης και Τελικών 
Προϊόντων στο οποίο καταγράφονται οι έλεγχοι που πραγ- 
ματο.π.οιούντόσο στην πρώτη ύλη που παραδίδεται στις βιο¬ 
μηχανίες της περιοχής τους, όσο και στις παρτίδες των τελι¬ 
κών προϊόντων. Το Μητρώο αυτό περιέχει τα ακόλουθα στοι¬ 
χεία κατά βιομηχανία: 
α) Ημερομηνία διενέργειας του ελέγχου 
β) Ονοματεπώνυμο του ελεγκτού 

γ) Στοιχεία ποσοτήτων που ελέγχθηκαν, πρώτης ύλης και 
τελικών προϊόντων 

δ) Είδος ελέγχου (δειγματοληπτικός, διαιτησίας) 
ε) Αποτέλεσμα ελέγχου 
στ) Υπογραφή Ελεγκτού 
Θ. ΕΛΕΓΧΟΙ 

1. Σε κάθε Ο.Π. και μεταποιητική επιχείρηση διενεργούνται 
οι έλεγχοι που αναφέρονται στο άρθρο 31 του Καν. (ΕΚ) 
1535/2003. 

2. Οι παραπάνω έλεγχοι διενεργούνται από τις Δ/νσεις Αγρο¬ 
τικής Ανάπτυξης των Νομαρχιακών Αυτοδιοικήσεων αφενός 
της έδρας της Ο.Π. και αφετέρου του τόπου της μεταποίησης 
του προϊόντος. Για το σκοπό αυτό με απόφαση του Νομάρχη 
συγκροτείται σε κάθε Νομαρχιακή Αυτοδιοίκηση Τριμελής Επι¬ 
τροπή Ελέγχου Μεταποίησης. Η Τριμελής Επιτροπή Ελέγχου 
Μεταποίησης συνεπικουρείται στο έργο της από: 

α) Τους ποιοτικούς ελεγκτές, που είναι υπεύθυνοι τόσο για 
τον έλεγχο της ποιότητας της πρώτης ύλης που παραδίδεται 
στις βιομηχανίες όσο και για τους λοιπούς ελέγχους που 
τους ανατίθενται. 

β) Τα Περιφερειακά Κέντρα Προστασίας Φυτών και Ποιοτι¬ 
κού Ελέγχου, που είναι συνυπεύθυνα για τον ποιοτικό έλεγχο 
των τελικών προϊόντων των βιομηχανιών και για τον έλεγχο 
αντιστοιχίας πρώτης ύλης - τελικών προϊόντων. 

3. Έργο της Τριμελούς Επιτροπής Ελέγχου Μεταποίησης 
είναι: 

Η πραγματοποίηση κάθε είδους ελέγχου (φυσικός, διοικη¬ 
τικός, λογιστικός) προκειμένου να επαληθευθεί η ακρίβεια 
των στοιχείων και πληροφοριών των Μητρώων που τηρούν 
τόσο οι Ο.Π. όσο και οι μεταποιητές. 

4. Οι έλεγχοι είναι αιφνιδιαστικοί και δειγματοληπτικοί για 
την ποσότητα και την ποιότητα όλης της παραδιδόμενης 
πρώτης ύλης. 

5. Όσον αφορά τον έλεγχο ποιότητας τελικών προϊόντων τα 
λαμβανόμενα δείγματα από τις Δ/νσεις Αγροτικής Ανάπτυξης 
και από τα Περιφερειακά Κέντρα Προστασίας Φυτών και Ποιο¬ 
τικού Ελέγχου της περιοχής τους, που για το σκοπό αυτό τη¬ 
ρούν αρχεία των αποτελεσμάτων των ελέγχων αυτών για κάθε 
βιομηχανία, θα εξετάζονται εργαστηριακά από τα εν λόγω Πε¬ 
ριφερειακά Κέντρα. 

6. Τα Μητρώα των Οργανώσεων Παραγωγών και των μετα- 
ποιητών αριθμούνται ανά σελίδα και θεωρούνται από την Επι¬ 
τροπή Ελέγχου Μεταποίησης πριν από την έναρξη της πε¬ 
ριόδου μεταποίησης. Σε περίπτωση τήρησης μητρώων με 
ηλεκτρονικό τρόπο θα προσκομίζεται λευκό χαρτί του εκτυ¬ 
πωτή, το οποίο θα αριθμείται ανά σελίδα και θα θεωρείται. 

7. Οι έλεγχοι που πραγματοποιούνται από την Επιτροπή 
Ελέγχου Μεταποίησης δεν αποκλείουν την ενδεχόμενη άσκη¬ 
ση μεταγενεστέρων ελέγχων από τις αρμόδιες αρχές, ούτε τις 


ενδεχόμενες συνέπειες που μπορούν να προκύψουν από την 
εφαρμογή των ισχυουσών διατάξεων. Όλα τα Μητρώα που θε¬ 
σπίζονται με την παρούσα απόφαση με τα παραστατικά που τα 
συνοδεύουν καιτα Αρχεία Ελέγχου Τελικών Προϊόντωντων Πε¬ 
ριφερειακών Κέντρων Προστασίας Φυτών και Ποιοτικού Ελέγ¬ 
χου διατηρούνται επί 10ετια τουλάχιστον για κάθε Κοινοτικό και 
Εθνικό έλεγχο. 

I. ΚΥΡΩΣΕΙΣ 

1. Σε περίπτωση που διαπιστώνεται από την Τριμελή Επι- 
τρο.π.ή Ελέγχου Μεταποίησης, η παράβαση του άρθρου 35 
παράγραφος 1 πρώτο εδάφιο του Καν. 1535/2003, όπωςτρο- 
ποποιήθηκε με τον Καν. 444/2004 και ισχύει, αντίγραφο της 
Έκθεσης Ελέγχου Μεταποίησης υποβάλλεται στη Δ/νση 
Αγροτικής Ανάπτυξης, η οποία και το αποστέλλει, με απόδει¬ 
ξη στο μεταποιητή, τον οποίο και καλεί να υποβάλλει εγγρά- 
φως τις απόψεις του εντός 15 ημερολογιακών ημερών. Το 
πρόστιμο, που προβλέπεται στο παραπάνω εδάφιο, επιβάλ¬ 
λεται με απόφαση του Δ/ντή Αγροτικής Ανάπτυξης της οικεί¬ 
ας Νομαρχιακής Αυτοδιοίκησης μη εφαρμοζόμενης, ως 
προς τη διαδικασία, της κοινής υπουργικής απόφασης 
287518/2002 (ΦΕΚ 1178/Β/11.9.2002). Ο μεταποιητής μετά 
την καταβολή του προστίμου προσκομίζει το σχετικό αποδει¬ 
κτικό στη Δ/νση Αγροτικής Ανάπτυξης. Τα εν λόγω πρόστιμα 
εισπράττονται σύμφωνα με τις διατάξεις του Κώδικα Εί¬ 
σπραξης Δημοσίων Εσόδων (ΚΕΔΕ), αποτελούν έσοδο του 
Κεντρικού Ταμείου Γεωργίας, Κτηνοτροφίας και Δασών και 
κατατίθεται στον Αριθμ. Λογαριασμού 26670/0 που τηρείται 
στην Τράπεζα Ελλάδος. 

2. Σε περίπτωση αποκλεισμού μεταποιητών από το καθε¬ 
στώς ενίσχυσης σε εφαρμογή του άρθρου 35 του Καν. 
1535/2003, όπως αυτός τροποποιήθηκε με τον Κανονισμό 
444/2004 και ισχύει, καθορίζονται τα κάτωθι: 

α) Στην περίπτωση του άρθρου 35 παρ. 2 (α) (ψευδείς δη¬ 
λώσεις Ο. Π. με τη συμμετοχή του μεταποιητή κατά την προη¬ 
γούμενη εμπορική περίοδο) ορίζεται αποκλεισμός του μετα- 
ποιητή για μία εμπορική περίοδο. 

β) Στην περίπτωση του άρθρου 35 παρ. 2 (β) (μη καταβολή 
της εμπορικής τιμής) όταν συντρέχει μη ολική εξόφληση 
έστω και μίας Ο.Π. την προηγούμενη εμπορική περίοδο, ο 
αποκλεισμός ορίζεται για μία εμπορική περίοδο. 

γ) Στην περίπτωση του άρθρου 35 παρ. 2 (γ) (εκπρόθεσμη 
εξόφληση της εμπορικής τιμής) όταν συντρέχει εκπρόθεσμη 
εξόφληση σε οποιαδήποτε Ο.Π. τουλάχιστον τις 3 τελευταί¬ 
ες εμπορικές περιόδους, ο αποκλεισμός ορίζεται για μία 
εμπορική περίοδο. 

δ) Στην περίπτωση του άρθρου 35 παρ. 2 (δ) (ο μεταποιη- 
τής δεν κατέβαλε το χρηματικό πρόστιμο που προβλέπεται 
στο άρθρο 35 πρώτη παράγραφος του Καν. 1535/2003 και 
περιγράφεται στην παρ. 1 του παρόντος Κεφαλαίου την 
προηγούμενη εμπορική περίοδο), ο μεταποιητής αποκλείε¬ 
ται από το καθεστώς ενίσχυσης για μία εμπορική περίοδο. 

ε) Στην περίπτωση του άρθρου 35 παρ. 2 (ε) (ο μεταποιητής 
την προηγούμενη εμπορική περίοδο δεν συμμορφώθηκε 
προς τις υποχρεώσεις που προβλέπονται στο άρθρο 30 παρ. 
1, 2, 3, 4 ή 5 του Καν. 1535/2003 σε συνδυασμό με τα προ- 
βλεπόμενο στο Κεφάλαιο θ) ο αποκλεισμός ορίζεται για μία 
εμπορική περίοδο. 

Κ. ΤΕΛΙΚΕΣ ΔΙΑΤΑΞΕΙΣ 

1. Στην απόφαση αυτή προσαρτώνται Παραρτήματα 1, 2 
και 3, τα οποία αποτελούν αναπόσπαστο μέρος της. 

ΠΑΡΑΡΤΗΜΑ 1 

(Ανήκει στην υπ'αριθμ. 270060/12,08.2004 απόφασή μας) 

ΣΥΜΒΑΣΗ 

ΜΕΤΑΠΟΙΗΣΗΣ ΒΙΟΜΗΧΑΝΙΚΩΝ ΡΟΔΑΚΙΝΩΝ ΚΑΙ ΑΧΛΑΔΙΩΝ 

Αριθμός σύμβασης. 

Σήμερα.στ. 

Οι παρακάτω συμβαλλόμενοι: 

Η Οργάνωση Παραγωγών. 

που εδρεύει στ.. 

καλούμενη «Ο.Π.». 

Η μεταποιητική επιχείρηση. 

που εδρεύει στ. 

καλούμενη «μεταποιητής». 

Υπογράφοντας δια των νομίμων εκπροσώπων τους αντίστοιχα 

1. 

2 . 

συμφωνήσαμε, συναποφασίσαμε και συνομολογήσαμε τα παρακάτω : 

1. Η παρούσα σύμβαση αφορά ποσότητα.τόννων. 

2. Η Ο.Π. υποχρεούται να εφαρμόσει α) όλες τις καλλιεργητικές φροντίδες που απαιτούνται για την 
παραγωγή πρώτης ύλης που να ανταποκρίνεται στις ισχύουσες ποιοτικές προδιαγραφές και β) 
τους κανόνες προστασίας του περιβάλλοντος. 

3. Η Ο.Π. υποχρεούται να παραδώσει τις παρακάτω ποσότητες ροδάκινων ή αχλαδιών των 
ισχυουσών ποιοτικών προδιαγραφών και ο μεταποιητής να παραλάβει και να μεταποιήσει σε 
τελικό προϊόντα του άρθρου 6α παρ. 1 και του παραρτ. I του Καν (ΕΚ) 2201 / 96, με 
χρονοδιάγραμμα παράδοσης ως ακολούθως: 


Ποσότητα πρώτης ύλης 

Περίοδος παραδόσεων 

Κιλά 

από - μέχρι 








4. Η ποιότητα της πρώτης ύλης που παραδίδεται θα πρέπει να ανταποκρίνεται στα κριτήρια 
επιλεξιμότητας που καθορίζονται στον Καν. (ΕΚ) 217/2002. 

Σε περιπτώσεις αμφισβήτησης ισχύει η γνωμάτευση του αρμόδιου ποιοτικού ελεγκτή. 

Εάν υπάρξει υποβάθμιση της ποιότητας εξ αιτίας αθέτησης του χρονοδιαγράμματος παράδοσης / 
παραλαβής, οι επιπτώσεις βαρύνουν αυτόν που το αθετεί. 

5. Η παράδοση και παραλαβή γίνεται με πιστοποιητικό παράδοσης που υπογράφεται από τους 
συμβαλλόμενους ή τους εκπροσώπους τους. 

6. Η τιμή της πρώτης ύλης διαμορφώνεται οτα.€/κιλό και αφορά πρώτη ύλη με ποσοστό 

καρπών που δεν ανταποκρίνονται στα κριτήρια επιλεξιμότητας μέχρι.% (το ππθχ είναι 10%). 

Ποσότητες πρώτης ύλης με ποσοστό καρπών που δεν ανταποκρίνονται στα κριτήρια 
επιλεξιμότητας πάνω από 10% δεν γίνονται αποδεκτές για μεταποίηση. 

Σε περίπτωση ποσοστού μέχρι 10%, το καθαρό βάρος της παραδοτέας πρώτης ύλης 
απομειούται και μέχρι το διαπιστωθέν παραπάνω ποσοστό. 

7. Η παραπάνω τιμή αφορά παράδοση στην εκμετάλλευση του παραγωγού, στην έδρα της Ο.Π., 
στο εργοστάσιο (διαγράφονται αναλόγως). 

8. Η πληρωμή της πρώτης ύλης θα γίνεται αποκλειστικά και μόνο με τραπεζικό ή ταχυδρομικό 

έμβασμα και το αργότερο μέσα σε.ημέρες από την ημερομηνία παράδοσης και σύμφωνα με 

την ισχύουσα Κοινοτική Νομοθεσία ως εξής: 


-προκαταβολή €.μέχρι 

-εξόφληση €.μέχρι. 


9. Ρήτρες διασφάλισης 

α. Στην περίπτωση που η Ο.Π. δεν παραδώσει ή ο μεταποιητής δεν παραλάβει τις 
παραπάνω συμφωνηθείσες ποσότητες ή μέρος αυτών υποχρεούται να καταβάλλει ως 
ποινική ρήτρα στον αντισυμβαλλόμενο την αξία των ποσοτήτων που δεν παραδόθηκαν 
ή δεν παραλήφθηκαν αντίστοιχα, εκτός της περίπτωσης ανωτέρας βίας όπως φυσικών 
καταστροφών με έγκαιρη ειδοποίηση του αντισυμβαλλόμενου, 
β. Σε περίπτωση που ο μεταποιητής με ευθύνη του δεν παραλάβει έγκαιρα φορτίο και δεν 
συντρέχουν λόγοι ανωτέρας βίας, αναλαμβάνει το κόστος της υποβάθμισης της 
ποιότητας του προϊόντος και σε κάθε περίπτωση καταβάλλει στην Ο.Π. την 
συμφωνηθείσα τιμή για το σύνολο της ποσότητας του φορτίου υπό την προϋπόθεση 
ότι έχει τηρηθεί το χρονοδιάγραμμα παράδοσης, 
γ. Κατά τα λοιπά εφαρμόζεται η ισχύουσα Κοινοτική και Εθνική Νομοθεσία. 

Διάφορα 

10. Για την τήρηση και πιστή εφαρμογή των όρων της σύμβασης αυτής από τον μεταποιητή θα 
έχουν ευθύνη ο Πρόεδρος και Διευθύνων Σύμβουλος προκειμένου για Ανώνυμες Εταιρίες και ο 
Διαχειριστής προκειμένου για εταιρίες περιορισμένης ευθύνης και για την Ο.Π. οι κατά Νόμο 
εκπρόσωποί του. 

11. Ως αρμόδια δικαστήρια για την επίλυση και εκδίκαση οιασδήποτε διαφοράς ή διένεξης που 
προκύπτει ή απορρέει κατά την εκτέλεση και εφαρμογή των όρων της σύμβασης αυτής 
ορίζονται τα δικαστήρια της έδρας της Ο.Π. 

12. Τυχόν διαφορά που θα προκύψει μεταξύ των συμβαλλομένων από την εφαρμογή της 
παρούσας σύμβασης επιλύεται με την προσφυγή του ενδιαφερομένου μέρους κατ' αρχήν στη 
Δ/νση Αγροτικής Ανάπτυξης της έδρας της Ο.Π. προς επιδίωξη επίλυσης της διαφοράς μη 
επιτυγχανομένης δε αυτής αρμόδια τυγχάνουν τα προαναφερθέντα δικαστήρια. 

13. Η ΟΠ υποχρεούται να μεριμνήσει για τη θεώρηση της παρούσας σύμβασης από τη Δ/νση 
Αγροτικής Ανάπτυξης της έδρας της Ο.Π.. 

Όλα τα παραπάνω τα συνομολόγησαν, συναποφάσισαν και συναποδέχθησαν αμφότεροι οι 

συμβαλλόμενοι, οι οποίοι αφού ανέγνωσαν καλά τους όρους της σύμβασης αυτής, τα υπέγραψαν 

σε τέσσερα (4) αντίτυπα. 

ΟΙ ΣΥΜΒΑΛΛΟΜΕΝΟΙ 

Θεωρήθηκε 1. 

Ο Δ/ντής Αγροτικής Ανάπτυξης 2. 

Βεβαιώνεται από τις αρμόδιες Αρχές το 

. γνήσιο της υπογραφής και το νόμιμο της 

(Ημερομηνία - Σφραγίδα) εκπροσώπησης των συμβαλλομένων 

(Υπογραφή) 

ΠΑΡΑΡΤΗΜΑ 2 

(Ανήκει στην υπ'αριθμ. 270060/12.08.2004 απόφασή μας) 

ΣΥΜΠΛΗΡΩΜΑΤΙΚΗ ΣΥΜΒΑΣΗ 

ΜΕΤΑΠΟΙΗΣΗΣ ΒΙΟΜΗΧΑΝΙΚΩΝ ΡΟΔΑΚΙΝΩΝ ΚΑΙ ΑΧΛΑΔΙΩΝ 


(ΑΡΙΘΜΟΣ ΑΡΧΙΚΗΣ ΣΥΜΒΑΣΗΣ ΜΕΤΑΠΟΙΗΣΗΣ .) 

Σήμερα . στις . οι παρακάτω συμβαλλόμενοι: 

1. Η Οργάνωση Παραγωγών (Ο.Π.) που εδρεύει οτη . 

Οδός . 

καλούμενη «ΟΠ» 

2. Η Εταιρία .που εδρεύει στη . 

Οδός . 

καλούμενη «μεταποιητής» 

Υπογράφοντας δια των νομίμων εκπροσώπων τους αντίστοιχα: 

1. 

2. 

συμφωνήσαμε, συναποφασίσαμε και συνομολογήσαμε την αύξηση της ποσότητας. 

που προορίζεται για μεταποίηση και αναφέρεται στην από. Σύμβαση μεταποίησης κατά 

.κιλά ήτοι ποσοστό.% της αρχικά συμφωνηθείσας ποσότητας 

(30% κατ' ανώτατο όριο). 

Η ποσότητα αυτή θα παραδοθεί από.μέχρι. 

Κατά τα λοιπά ισχύουν όλοι οι όροι της αρχικής σύμβασης. 


Θεωρήθηκε 

Ο Δ/ντής Αγροτικής Ανάπτυξης 


(Ημερομηνία - Σφραγίδα) 
(Υπογραφή) 


ΟΙ ΣΥΜΒΑΛΛΟΜΕΝΟΙ 
1. 

2. 

Βεβαιώνεται από τις αρμόδιες Αρχές το 
γνήσιο της υπογραφής και το νόμιμο της 
εκπροσώπησης των συμβαλλομένων 

ΠΑΡΑΡΤΗΜΑ 3 

(Ανήκει στην υπ'αριθμ. 270060/12.08.2004 απόφασή μας) 
ΟΡΓΑΝΩΣΗ ΠΑΡΑΓΩΓΩΝ Νο . 


Κέντρο Συγκέντρωσης 


Ημερομ. έκδοσης 


ΠΙΣΤΟΠΟΙΗΤΙΚΟ ΠΑΡΑΔΟΣΗΣ 

ΒΙΟΜΗΧΑΝΙΚΩΝ ΡΟΔΑΚΙΝΩΝ ΚΑΙ ΑΧΛΑΔΙΩΝ 

Πιστοποιείται ότι η Οργάνωση Παραγωγών (Ο.Π.). 

εξέδωσε σήμερα την.(ημερομηνία) στο Κέντρο Συγκέντρωσης. 

.το με αυξ. Αριθμ.Πιστοποιητικό Παράδοσης για 

μεταφορά και παράδοση στη βιομηχανία.(εταιρία) φορτίου 

.ποικιλίας.μικτού βάρους .κιλών και 

καθαρού βάρους . κιλών, που ανήκει στον παραγωγό (Ονοματεπώνυμο-τόπος 

κατοικίας). 

με το μεταφορικό μέσο με αριθμ. Κυκλοφορίας.(Δελτίο Αποστολής 

.) και απόβαρου.κιλών σε εκτέλεση της με αριθμ. 

Σύμβασης Μεταποίησης. 

Το παρόν πιστοποιητικό συνοδεύει το φορτίο. 

Κατά τον έλεγχο που διενεργήθηκε στο Κέντρο Συγκέντρωσης διαπιστώθηκε ότι το ανωτέρω 

φορτίο Πληρεί τα κριτήρια επιλεξιμότητας με ποσοστό απομείωσης.% το οποίο ο 

παραλήπτης οφείλει να αφαιρέσει με διαλογή και να μη μεταποιήσει. 

Για την Ο.Π. 

Ο Ποιοτικός Ελεγκτής 


Έλεννοο Φορτίου κατά την παράδοση 
στη βιουηνανία . 

Μικτό βάρος . 

Απόβαρο . 

Καθαρό βάρος . 

Απομείωση. 

Καθαρό πληρωτέο βάρος. 

Ημερομηνία εκφόρτωσης. 

Ώρα εκφόρτωσης. 

Τόπος . 

Ο Εκπρ/πος της ΟΠ 


Ονοματεπώνυμο 


ΠΟΙΟΤΙΚΟΣ ΕΛΕΓΧΟΣ 
ΔΗΜΟΣΙΟΥ 

Μικτό βάρος. 

Απόβαρο . 

Καθαρό βάρος. 

Απομείωση. 

Πληρωτέο βάρος. 

Τόπος - Ημερομηνία. 

Ο Ελεγκτής 


Ο Εκπρ/πος της Βιομηχανίας 


Ονομ/μο-Υπογραφή Ονομ/μο-Υπογραφή ΟνοματεπώνυμοΎπογραφή 

2. Η υπ’ αριθμ. 256124/26.4.2002 (ΦΕΚ 413/Β/5.4.2002) απόφαση του Υπουργού Γεωργίας καταργείται από την έναρξη 
ισχύος της παρούσας. 

3. Η ισχύς της παρούσας αρχίζει από τη δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 12 Αυγούστου 2004 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΟΙΚΟΝΟΜΙΑΣ ΚΑΙ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΠΡ. ΠΑΥΛΟΠΟΥΛΟΣ Γ. ΑΛΟΓΟΣΚΟΥΦΗΣ 

ΥΦΥΠ. ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Ε. ΜΠΑΣΙΑΚΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































